Du er her: Forside/Borger/Planer & projekter/Ved Vonsildvej. Idéer og forslag til planlægning ved Vonsildvej
Ved Vonsildvej. Idéer og forslag til planlægning ved Vonsildvej
Luftfoto med planområdets afgrænsning.
Plan-, Bolig- og Miljøudvalget har den 2. oktober 2019 besluttet at igangsætte planlægning for et område beliggende mellem Vonsildvej og Dalby Møllebæk, som er vist på nedenstående luftfoto (lokalplan 0415-15 Ved Vonsildvej med tilhørende kommuneplantillæg 30).
Planlægningen skal åbne op for realisering af en ny bydel i Vonsild Øst. I bydelen forventes et lokalcenter med en dagligvarebutik og et boligområde med tilhørende infrastruktur og grønne arealer. I forbindelse med planlægningen skal det afklares, om der er behov for en kommunal daginstitution i området.
Der er behov for at udarbejde et kommuneplantillæg og ændre kommuneplanen for at tilpasse afgrænsning af kommuneplanens rammeområder til det forløb, som vil vise sig hensigtsmæssigt under lokalplanens udarbejdelse. Angående lokalcenterområdet påtænkes en reduktion af samlet udbygningsramme til én dagligvarebutik, dog med en forøgelse af butiksstørrelsen til 1.200 m2.
Desuden kan det vise sig aktuelt at tillade mindre grundstørrelser for fritliggende parcelhuse end 700 m2, som er minimumsgrundstørrelse fastsat i kommuneplanen.
Endelig skal der med kommuneplantillægget opdateres rækkefølgebestemmelser for byudvikling i Vonsild Øst og Ved Lindgaard således, at byudviklingen øst for Dalby Møllebæk forudsætter tilvejebringelse af vejadgang fra den kommende omfartsvej syd om Kolding og byudviklingen først kan ske, når arealerne vest for bækken er udbygget.
Forud for udarbejdelsen af nyt plangrundlag for området vil byrådet gerne høre borgernes ideer og forslag til områdets fremtidige disponering og udformning. Har du input til, hvad planlægningen i øvrigt skal indeholde og evt. tage højde for?
Du kan komme med dine ideer til planlægningen i perioden
tirsdag den 15. oktober 2019 - tirsdag den 29. oktober 2019.
Landzonetilladelse for uge 50 - 2019
Ved Ambolten. Offentlig høring af forslag til lokalplan 0421-72 – Ved Ambolten – et område til offentlige formål
Idéer og forslag til: Et område ved Løgervej i Agtrup, Kolding.
Hejls Landevej. Offentlig høring af forslag til tillæg 47 til Kommuneplan 2017-2029 og lokalplan 4.128-01 for lokalbyen Hejls – tillæg 1 til Lokalplan 4.128
Landzonetilladelse for uge 47 -2019